Oficialusis leidinys L 210 , 01/08/1986 p. 0039 - 0040

specialusis leidimas suomių kalba: skyrius 2 tomas 4 p. 0125

specialusis leidimas švedų kalba: skyrius 2 tomas 4 p. 0125



Komisijos reglamentas (EEB) Nr. 2429/86 1986 m. liepos 31 d. dėl mėsos kiekio Reglamento (EEB) Nr. 2184/86 priede pateiktos nomenklatūros ex 16.02 B III b pirmoje subpozicijoje klasifikuojamų mėsos gaminiuose ir konservuose nustatymo tvarkos EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių būtina imtis siekiant vienodai taikyti Bendrojo muitų tarifo nomenklatūrą [1], su paskutiniais pakeitimais, padarytais Reglamentu (EEB) Nr. 2055/84 [2], ypač į jo 3 straipsnį, kadangi, norint užtikrinti vienodą 1986 m. liepos 11 d. Komisijos reglamento (EEB) Nr. 2184/86, nustatančio jautienos ir veršienos eksporto grąžinamąsias išmokas [3], priede pateiktos nomenklatūros taikymą, būtina patvirtinti nuostatas dėl gaminių ir konservų, kurių sudėtyje yra galvijienos (išskyrus subproduktus ir riebalus) klasifikavimo; kadangi, remiantis Reglamento (EEB) Nr. 2184/86 priede pateiktos nomenklatūros 16.02 B III b ex 1 ex aa 11, 22, 33, 44 ir 16.02 B III b ex 1 ex bb 11, 22, 33, 44 ir 55 subpozicijomis, gaminiai ir konservai, kuriuose yra galvijienos, klasifikuojami atsižvelgiant į tai, kokį jų svorio procentą sudaro mėsa (išskyrus subproduktus ir riebalus); kadangi būtina apibūdinti mėsos dalies (išskyrus subproduktus ir riebalus) procentais nustatymo tvarką; kadangi tyrimų rezultatai parodė, kad didžiausias garantijas suteikia šio reglamento priede nustatyta tvarka; kadangi dėl to, kad numatytos nuostatos neatitinka Bendrojo muitų tarifo nomenklatūros komiteto nuomonės, Komisija pasiūlė Tarybai nuostatas patvirtinti Reglamento (EEB) Nr. 97/69 3 straipsnyje numatyta tvarka; kadangi per tris mėnesius nuo šio pasiūlymo gavimo Taryba nesiėmė veiksmų ir todėl pasiūlytas nuostatas pirmiau minėta Reglamente (EEB) Nr. 97/69 nustatyta tvarka reikia priimti Komisijai, PRIĖMĖ ŠĮ REGLAMENTĄ: 1 straipsnis Mėsos kiekis procentais Reglamento (EEB) Nr. 2184/86 priede pateiktos nomenklatūros 16.02 B III b ex 1 ex aa 11, 22, 33, 44 ir 16.02 B III b ex 1 ex bb 11, 22, 33, 44 ir 55 subpozicijoms priskiriamų gaminių ir konservų masėje, kuriuose yra galvijienos (išskyrus subproduktus ir riebalus), nustatomas to reglamento priede nustatyta tvarka. 2 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1986 m. liepos 31 d. Komisijos vardu COCKFIELD Pirmininko pavaduotojas [1] OL L 14, 1969 1 21, p. 1. [2] OL L 191, 1984 7 19, p. 1. [3] OL L 190, 1986 7 12, p. 19. -------------------------------------------------- PRIEDAS TYRIMO PROCEDŪRA Šiame priede žodis "mėsa" neapima nei subproduktų, nei riebalų (įskaitant iš pačios mėsos gautus riebalus), nei kaulų. Mėsos kiekis procentais (nuo svorio) nustatomas šia tvarka: 1. Analizės metodai 1.1. Tiriami homogeniški ir tipiniai mėsos gaminių ar konservų bandiniai. 1.2. Taikomi šie analizės metodai: 1.2.1. Azotas: azoto kiekio mėsoje ir iš mėsos pagamintuose (mėsos pagrindo) produktuose nustatymas – ISO 937:1978. 1.2.2. Drėgmė: drėgmės kiekio mėsoje ir iš mėsos pagamintuose produktuose nustatymas – ISO 1442:1973. 1.2.3. Riebalai: bendro riebalų kiekio mėsoje ir iš mėsos pagamintuose produktuose nustatymas – ISO 1443:1973. 1.2.4. Pelenai: pelenų kiekio mėsoje ir iš mėsos pagamintuose produktuose nustatymas – ISO 936: 1978. 1.3. Pirmiau minėtų ISO standartų reikalavimai dėl mėginių ėmimo tvarkos šiame reglamente neprivalomi. 2. Mėsos kiekio apskaičiavimas Mėsos kiekis mėsoje apskaičiuojamas taikant šią formulę: M = NT - N × 100 mėsos pagrindu NT = kai NT yra bendras azotas, nustatytas analizės būdu (%) Nx = pašalinės kilmės azotas (%) Bendras azoto kiekis nustatomas 1.2.1 punkte nurodytu būdu. Be to, kiekybinis drėgmės (1.2.2.), riebalų (1.2.3.) ir pelenų (1.2.4.) nustatymas leidžia išvesti kitų atskaitomų ingredientų kiekį. Norint pakoreguoti pašalinės kilmės azoto kiekį (Nx), būtina žinoti kiekvieno azoto turinčio ingrediento kiekį ir kiek juose yra azoto. Ši lentelė rodo vidutinį azoto kiekį keliuose azoto turinčiuose ingredientuose, kurių gali būti mėsos gaminiuose arba konservuose Ne mėsos produktai | Azoto kiekis procentais | Saldus džiūvėsėlis | 2,0 | Kazeinas | 15,8 | Natrio kazeinatas | 14,8 | Atskirti sojos baltymai | 14,5 | Sustruktūrinti sojos baltymai | 8,0 | Sojos miltai | 8,0 | Mononatrio gliutaminatas (MSG) | 8,3 | Jautienos inkstai | 2,7 | Jautienos liežuvis | 3,0 | Kalbant apie analizės metodų pakartojamumą, reikėtų atsižvelgti į pirmiau minėtus ISO standartus. Būtina atsižvelgti į ne mažiau kaip dviejų nustatymų rezultatus. --------------------------------------------------